XVIII.  S. Ottonis Bamberg. ep. litterae fundationis pro monasterio Michelfeld.   (Anno 1119, Maii 6.) [Ex archivo monasterii. Sed apud Bruschium corruptae.]
Author: Otto Bambergensis
Date:  [Reisach]

In nomine sanctae et individuae Trinitatis OTTO divina favente clementia octavus sanctae Babenbergensis Ecclesiae episcopus.

Noverit Christi fidelium universitas, tam praesentis aevi quam etiam futuri, monasterium Sancti Joannis evangelistae in loco, qui dicitur Michelvelt, nostro opere, nostro studio esse constructum. Recognoscant etiam, tam praesentes quam futuri, quibus bonis ipsum locum cumulaverimus, de quibus possessionibus fratribus illic in servitio divino excubantibus subsidia temporalis vitae procuravimus, ut dum hujus veritatis testimonium multos assertores, multos testes habuerit, quae a nostra humilitate statuta sunt, jugiter inconvulsa permaneant. Sciant etiam omnes quod ipse locus, in quo monasterium constructum est, cum esset mansus ad jus nemoris pertinens, alio manso in Risehae episcopatui restitutus est. Per ambitum quidem monasterii lata spatia agrorum, pratorum, sed et nemoris partem usque ad viam meridianam, quae in transversum silvae porrecta est, et in occidentali ponte apud Seberc terminatur, ad ipsum monasterium tradidimus, et in hoc quieti monachorum consulentes. Praevidimus enim inevitabile, ut vicinorum querulosis litibus non gravarentur, si eorum possessiones alienis possessionibus arctarentur. Praeterea de jure nemoris ad episcopatum pertinentis, volente et rogante comite Berengero cum conniventia primatum cleri et populi Babenbergensis Ecclesiae in usum monasterii et monachorum tanquam privilegio beneficii haec transtulimus, in praeterfluenti fluvio, qui dicitur Begenz ab ejusdem nominis villa usque ad rupem, qui dicitur Gozenstein, piscationem propriam monasterio largiti sumus. Pascua animalium infra semitam, quae a villa Begenz directa viam contingit ducentem Velden. A supradicto ponte concessione nostra libere caeduntur ligna ad aedificiorum cellaeque usum, sparsim tamen, et ubi custodes nemoris monuerint ad focum vero ligna, quae trabilibus operibus apta non sunt, ubicunque potuerint inveniri, nisi in locis condensioribus et latibulis ferarum. Faciendis quoque alveolis apum ubique in nemore largam licentiam dedimus. Villae autem, quas ips. monasterio contulimus, istae sunt. Ipsa villa Michelvelt, Heroltesruit, Nuseze, Ruchedorf, Widelwanch, Willeberc, item Heroitisrvit, Churbendorf ex parte, Buchenbach cum parochia, Vutenloch, Ruikersberg, Birche ex parte, Sconenveld, Bucha ex parte, Benzenrvit, cum Risehae, Huwenstein qui et Gernotestein dicitur, Sigehartisruit, Urbach, Uveloch, Pileinstein, Luzenbuche, Ebersberg, Friderichesrvit, Perhartsruit, Sumerhawen, Namegast, Hophenahe ex parte, Franckenahe, Circhendorf ex parte, item Circhendorf ex parte, Artolfesprunnen, Hagenach, Godesendorf, Steinegewazzer ex parte, Rachenberc, Cimerberc, Igelsruit, Plez, Toberin, Junruit, Gozemarsberg, Pernhach, Grune, praedium Henphenvelt et parochiam cum fundo et omnibus pertinentiis suis, Swaigoltesruit ex parte, Otenberch, Snelharstesdorf, Welmesgeseze. Delegavit autem eas super altare sancti Joannis vir illustrissimus comes Berengerus, quem ejusdem loci advocatum constitueramus. Affuerunt autem testes horum omnium Bucco de Culmen Meinhart de Parchstein, Wignandus Udelscalch, Wirnt de Wolferingen, Wignandus de Wolfesbach, et fratres ejus Rapoto et Bruno, Merboto et Eppo de Ebermannesdorf, Rupertus de Bibra, Engelmar de Woldelspach et Alibero frater ejus, Poppo de Sconevelt, Baldewin de Restelbach, Eckenbertus de Tennelberc et fratres ejus Poppo, Reinolt, Volcholt de Gelhendorf, Hertuinc de Bernrvit, Rupertus de Stein, Marquart de Gunzendorf, Roho frater Ruperti . Igitur ut haec et alia quae ipsi monasterio vel per nos collata sunt, vel postmodum a fidelibus Christi conferenda erunt, tam apostolico quam regio cum privilegio per nostram solertiam dato rata sint, et ut si quis eorum injusta usurpatione quidquam Ecclesiae subripuerit, vel privilegia immutaverit, aeterno anathemate percutiatur, et majestatis reus habeatur, sigilli nostri impressione hanc chartam de his omnibus conscriptam signamus, ut in omne aevum statuta nostra, Domino favente, corroboremus. Anno Dominicae Incarnationis 1119, indict. XII, II Nonas Maii, actum feliciter. Amen.